Pirkimo sąlygų

7 priedas „Kvalifikacijos ir kiti reikalavimai tiekėjui“

# KVALIFIKACIJOS ir kiti REIKALAVIMAI TIEKĖJams

**Kvalifikacijos reikalavimai**

1 lentelė

|  |  |  |  |
| --- | --- | --- | --- |
| **Eil. Nr.** | **Reikalavimas** | **Atitiktį pagrindžiantys dokumentai** | **Subjektas, kuris turi atitikti reikalavimą** |
| **Teisė verstis veikla** | | | |
| 1. | Tiekėjas turi teisę būti **ypatingo statinio esančio kultūros paveldo objekto teritorijoje, jo apsaugos zonoje ir kultūros paveldo vietovėje, statybos rangovu.**  *Statinių kategorija – ypatingi statiniai*  *Statinių grupė: negyvenamieji pastatai.*  *Statinių pogrupis: mokslo paskirties pastatai;*  *Statybos darbų sritys:*  *- Žemės darbai (pamatų duobių, iškasų,*  *tranšėjų kasimas ir užpylimas);*  *-Statybinių konstrukcijų (betono, mūro) statyba ir montavimas; hidroizoliacija; apdailos darbai\*;*  **\***Apdailos darbai – tai baigiamųjų statybos darbų rūšys: grindų įrengimas, galutinis grindų dangų įrengimas (šlifavimas, lakavimas, kiliminių ir kt. grindų dangų klojimas), langų ir durų blokų montavimas, tinkavimas, dažymas, apmušalų klijavimas, paviršių apdaila plytelėmis, pertvarų, lubų, grindų įrengimas iš plokščių, atitvarų apšiltinimas, technologinių vamzdynų ir įrenginių dažymas; kitos panašaus profilio baigiamųjų statybos darbų rūšys.  *Arba*  Statinių grupė: negyvenamieji pastatai.  Statybos darbų sritys:  • *bendrieji statybos darbai:*  *- Žemės darbai (pamatų duobių, iškasų,*  *tranšėjų kasimas ir užpylimas);*  *-Statybinių konstrukcijų (betono, mūro) statyba ir montavimas; hidroizoliacija; apdailos darbai\*.*  **\***Apdailos darbai – tai baigiamųjų statybos darbų rūšys: grindų įrengimas, galutinis grindų dangų įrengimas (šlifavimas, lakavimas, kiliminių ir kt. grindų dangų klojimas), langų ir durų blokų montavimas, tinkavimas, dažymas, apmušalų klijavimas, paviršių apdaila plytelėmis, pertvarų, lubų, grindų įrengimas iš plokščių, atitvarų apšiltinimas, technologinių vamzdynų ir įrenginių dažymas; kitos panašaus profilio baigiamųjų statybos darbų rūšys.  Teisinis pagrindas:  1) Lietuvos Respublikos statybos įstatymo 18 str. 6 d.;  2) Lietuvos Respublikos aplinkos ministro 2016 m. gruodžio 12 d. įsakymas Nr. D1-880 „Dėl statybos techninio reglamento STR 1.02.01:2017 „Statybos dalyvių atestavimo ir teisės pripažinimo tvarkos aprašas“ patvirtinimo“. | ***Dokumentai, kuriuos turės pateikti galimas laimėtojas:***  Lietuvos Respublikoje ir trečiosiose šalyse įsteigtiems juridiniams asmenims, kitoms organizacijoms ar jų padaliniams SSVA (iki 2022-04-30 SPSC) išduoti kvalifikacijos atestatai ar užsienio šalies tiekėjams\* išduota Teisės pripažinimo pažyma\*\*, arba užsienio šalies tiekėjų\* kilmės šalies kompetentingų institucijų išduoti dokumentai, patvirtinantys jų kilmės valstybėje turimą teisę užsiimti analogiškų statinių statybos veikla, arba nuorodos į nacionalines duomenų bazes bet kurioje valstybėje narėje, prie kurių pirkimo vykdytojas turės galimybę tiesiogiai ir neatlygintinai prisijungęs susipažinti su reikalaujamais dokumentais ir (ar) informacija. Užsienio šalies tiekėjo\* turimos kvalifikacijos patvirtinimo dokumentai Lietuvoje gali būti išduoti ir po pasiūlymų pateikimo datos, tačiau pačią teisę tiekėjas kilmės šalyje turi būti įgijęs iki pasiūlymų pateikimo termino pabaigos.  Pirkimo vykdytojas informaciją apie išduotus kvalifikacijos dokumentus pasitikrina SSVA registruose: <https://www.ssva.lt/cms/registrai>  \*Užsienio šalies tiekėjai – Europos Sąjungos valstybės narių, Šveicarijos Konfederacijos arba valstybių, pasirašiusių Europos ekonominės erdvės sutartį, juridiniai asmenys, kitos užsienio organizacijos ir jų padaliniai – turi teisę būti ypatingojo statinio esančio kultūros paveldo objekto teritorijoje, jo apsaugos zonoje ir kultūros paveldo vietovėje, statybos rangovu Lietuvos Respublikos teritorijoje, pripažinus jų kilmės valstybėje turimą teisę užsiimti analogiškų statinių statybos veikla.  \*\*Vietoje teisės pripažinimo pažymos užsienio šalies tiekėjas gali pateikti SSVA pateikto prašymo (su gavimo žyma) išduoti Teisės pripažinimo pažymą, patvirtintą kopiją. Teisės pripažinimo pažymą, užsienio tiekėjas privalės pateikti iki pirkimo sutarties pasirašymo.  *Jei kvalifikacijos dokumente yra nurodyta visa reikalaujama statinių grupė (neišskirti / nenurodyti pogrupiai) arba nurodytas konkretus pogrupis, atitinkantis nurodytą kvalifikacijos reikalavime, – tokie kvalifikacijos dokumentai yra tinkami.* | · jeigu pasiūlymą teikia ūkio subjektų grupė – reikalavimą turi atitikti kiekvienas ūkio subjektų grupės narys (-iai), pagal jų prisiimamus įsipareigojimus pirkimo sutarčiai vykdyti;  · tiekėjas gali remtis kitų ūkio subjektų pajėgumais tik tuomet, kai tie subjektai, kurių pajėgumais buvo pasiremta, patys tieks prekes, teiks paslaugas ar atliks darbus, kuriems reikia jų pajėgumų;  · subtiekėjai, kuriuos tiekėjas pasitelks pirkimo sutarties vykdymui (kurių pajėgumais tiekėjas nesiremia, kad atitiktų pirkimo dokumentuose nustatytus kvalifikacijos reikalavimus), privalo turėti teisę verstis ta veikla, kuriai jis pasitelkiamas. Tiekėjas privalo įsipareigoti, jog pirkimo sutartį vykdys tik tokią teisę turintys asmenys, ir nurodo, kad pirkimo vykdytojui pareikalavus, tiekėjas turės pateikti dokumentus, įrodančius subtiekėjo teisę verstis atitinkama veikla, kuriai jis pasitelkiamas. |
| **Rangovo, ar jų personalo, ar jų vadovaujančio personalo išsilavinimas ir profesinė kvalifikacija** | | | |
| 2. | Tiekėjas pirkimo sutarties vykdymui turi turėti šiuos specialistus:  • Bent 1 (vieną) specialistą, turintį teisę eiti ypatingo statinio, esančio **kultūros paveldo objekto teritorijoje, jo apsaugos zonoje, kultūros paveldo vietovėje, statybos vadovo pareigas.**  Statinių grupė: negyvenamieji pastatai;  Statinių pogrupis – mokslo paskirties pastatai.  *Arba*  Statinių grupė: negyvenamieji pastatai.  • Bent 1 (vieną) specialistą, turintį teisę eiti ypatingo statinio, esančio **kultūros paveldo objekto teritorijoje, jo apsaugos zonoje, kultūros paveldo vietovėje, projekto vykdymo priežiūros vadovo pareigas.**  Statiniai: pastatai;  Statinių grupė: negyvenamieji pastatai;  Statinių pogrupis – mokslo paskirties pastatai.  • Bent 1 (vieną) specialistą, turintį teisę eiti ypatingo statinio, esančio **kultūros paveldo objekto teritorijoje, jo apsaugos zonoje, kultūros paveldo vietovėje, projekto dalies vadovo pareigas.**  Projekto dalys:   * Architektūros dalis; * Konstrukcijų dalis;   Statinių grupė: negyvenamieji pastatai;  Statinių pogrupis – mokslo paskirties pastatai.  Pastaba:  Tas pats specialistas gali eiti kelių specialistų pareigas, jei jo kvalifikacija atitinka nustatytus reikalavimus. | ***Dokumentai, kuriuos turės pateikti galimas laimėtojas:***  1) **Siūlomų specialistų sąrašą**, kuriame nurodoma: specialisto vardas, pavardė, funkcijos vykdant pirkimo sutartį, kvalifikaciją pagrindžiantys dokumentai arba nuorodos į nacionalines duomenų bazes bet kurioje valstybėje narėje, prie kurių pirkimo vykdytojas turės galimybę tiesiogiai ir neatlygintinai prisijungusi ir susipažinti su reikalaujamais dokumentais ir (ar) informacija, darbų teikimo tiekėjui teisinė forma (darbo sutartis, susitarimai dėl darbo santykių sukūrimo ateityje ar kt.);  2) Lietuvos Respublikos ir trečiųjų šalių piliečiams ir kitiems fiziniams asmenims (išskyrus užsienio šalies specialistus\*) SSVA (iki 2022-04-30 SPSC) išduoti kvalifikacijos atestatai ar užsienio šalies specialistams\* išduota Teisės pripažinimo pažyma \*\*, arba užsienio šalies specialistams\* išduoti dokumentai, patvirtinantys turimą kvalifikaciją kilmės šalyje, arba nuorodos į nacionalines duomenų bazes bet kurioje valstybėje narėje, prie kurių pirkimo vykdytojas turės galimybę tiesiogiai ir neatlygintinai prisijungęs susipažinti su reikalaujamais dokumentais ir (ar) informacija.  \*Užsienio šalies specialistai – Europos Sąjungos valstybės narių, Šveicarijos Konfederacijos arba valstybių, pasirašiusių Europos ekonominės erdvės sutartį, piliečiai ir kiti fiziniai asmenys, kurie naudojasi Europos Sąjungos teisės aktuose jiems suteiktomis judėjimo valstybėse narėse teisėmis - turi teisę eiti ypatingojo statinio esančio kultūros paveldo objekto teritorijoje, jo apsaugos zonoje, kultūros paveldo vietovėje, statybos ir projekto dalies vadovo pareigas, pripažinus jų kilmės valstybėje turimą teisę eiti analogiškų statinių statybos vadovo pareigas.  Užsienio šalies specialisto\* turimos kvalifikacijos patvirtinimo dokumentai Lietuvoje gali būti išduoti ir po pasiūlymų pateikimo datos, tačiau pačią teisę specialistas kilmės šalyje turi būti įgijęs iki pasiūlymų pateikimo termino pabaigos.  Pirkimo vykdytojas informaciją apie Lietuvoje išduotus kvalifikacijos dokumentus pasitikrina SSVA registruose https://www.ssva.lt/cms/registrai.  \*\*Vietoje teisės pripažinimo pažymos užsienio šalies tiekėjo siūlomas specialistas gali pateikti SSVA pateikto prašymo (su gavimo žyma) išduoti teisės pripažinimo pažymą, patvirtintą kopiją. Teisės pripažinimo pažymą, užsienio tiekėjo specialistas privalės pateikti iki pirkimo sutarties pasirašymo. | · jeigu pasiūlymą teikia ūkio subjektų grupė – reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti;  · tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų;  · subtiekėjai – jei tiekėjas (jo pasitelkiami specialistai) pats atitinka nustatytą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti nustatytusreikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos. |
| ***PASTABA. Jeigu Tiekėjas nurodys daugiau specialistų nei reikalaujama pirkimo sąlygose, tai bus vertinami visi pasiūlyti, nurodyti specialistai, kurie privalės atitikti pirkimo sąlygose nustatytus reikalavimus, o jų neatitikus pasiūlymas bus atmestas.*** | | | |

# Aplinkos apsaugos vadybos sistemos standartai

2 lentelė

|  |  |  |  |
| --- | --- | --- | --- |
| **Eil. Nr.** | **Reikalavimas** | **Atitiktį pagrindžiantys dokumentai** | **Subjektas, kuris turi atitikti reikalavimą** |
| 1. | Tiekėjas taiko (laikosi) aplinkos apsaugos vadybos sistemos reikalavimų pagal standartą LST EN ISO 14001 arba Europos Sąjungos aplinkosaugos vadybos ir audito sistemą (EMAS), ar kitus aplinkos apsaugos vadybos standartus, pagrįstus atitinkamais Europos arba tarptautiniais standartais (kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba tarptautinius sertifikavimo standartus), ar kitais tiekėjo pateiktais lygiaverčiais įrodymais.  Sritys:  *projektavimo darbai;*  *žemės darbai (pamatų duobių, iškasų, tranšėjų kasimas ir užpylimas), statybinių konstrukcijų (betono, mūro) statyba ir montavimas; hidroizoliacija; apdailos darbai.* | **Dokumentai, kuriuos turės pateikti galimas laimėtojas:**  Atitiktį reikalavimams įrodantys dokumentai: EMAS arba LST EN ISO 14001 sertifikatas, arba kitas lygiavertis sertifikatas, išduotas kitose valstybėse narėse įsteigtų nepriklausomų įstaigų.  Kaip lygiaverčių aplinkos apsaugos vadybos užtikrinimo priemonių įrodymą, tiekėjas gali pateikti lygiaverčių taikomų aplinkos apsaugos vadybos priemonių aprašymą, parengtą pagal Lietuvos Respublikos aplinkos ministro 2011 m. birželio 28 d. įsakymu Nr. D1-508 (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija) patvirtintomis Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo (toliau – Aprašas) 10 punkte nustatytus reikalavimus, arba kitus lygiaverčių aplinkos apsaugos vadybos užtikrinimo priemonių įrodymus, kurie patvirtintų, kad jo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus. | Tiekėjas, tiekėjų grupės nariai, kiti ūkio subjektai, kurių pajėgumais remiasi tiekėjas, pagal prisiimamus įsipareigojimus. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_